CELEX: 32017R0324
Language: lv
Date: 2017-02-24 00:00:00
Title: Komisijas Regula (ES) 2017/324 (2017. gada 24. februāris), ar ko attiecībā uz metakrilāta bāzes kopolimēra (E 1205) specifikācijām groza pielikumu Regulai (ES) Nr. 231/2012, ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas (Dokuments attiecas uz EEZ. )

25.2.2017   
            
            
               LV
            
            
               Eiropas Savienības Oficiālais Vēstnesis
            
            
               L 49/4
            
         KOMISIJAS REGULA (ES) 2017/324
   (2017. gada 24. februāris),
   ar ko attiecībā uz metakrilāta bāzes kopolimēra (E 1205) specifikācijām groza pielikumu Regulai (ES) Nr. 231/2012, ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 14. pantu,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 5. punktu,
   tā kā:
   
               (1)
            
            
               Komisijas Regulā (ES) Nr. 231/2012 (3) noteiktas Regulas (EK) Nr. 1333/2008 II un III pielikumā uzskaitīto pārtikas piedevu specifikācijas.
            
         
               (2)
            
            
               Minētās specifikācijas saskaņā ar Regulas (EK) Nr. 1331/2008 3. panta 1. punktā minēto vienoto procedūru var atjaunināt pēc Komisijas iniciatīvas vai pēc pieteikuma saņemšanas.
            
         
               (3)
            
            
               2014. gada 21. novembrī tika iesniegts pieteikums, kurā lūdza grozīt pārtikas piedevas metakrilāta bāzes kopolimēra (E 1205) specifikācijas. Pieteikumu darīja pieejamu dalībvalstīm saskaņā ar Regulas (EK) Nr. 1331/2008 4. pantu.
            
         
               (4)
            
            
               Pieteikuma iesniedzējs ir pieprasījis pārtikas piedevas definīciju grozīt attiecībā uz ražošanas procesa īso aprakstu ražošanas procesa modernizācijas dēļ. Pēc pašreizējā specifikācijā noteiktā daļiņu izmēra rūpīgas pārskatīšanas pieteikuma iesniedzējs ir pieprasījis mainīt pulvera daļiņu izmēru.
            
         
               (5)
            
            
               Eiropas Pārtikas nekaitīguma iestāde (“Iestāde”) pieņēma atzinumu par pārtikas piedevas metakrilāta bāzes kopolimēra (E 1205) specifikāciju ierosinātā grozījuma drošumu (4). Pamatojoties uz datiem, ko sniedzis pieteikuma iesniedzējs, un ņemot vērā 2010. gadā veikto sākotnējo vielas novērtējumu (5), Iestāde secināja, ka ierosinātie grozījumi attiecībā uz pārtikas piedevas metakrilāta bāzes kopolimēra (E 1205) specifikācijām nerada bažas par drošumu.
            
         
               (6)
            
            
               Tādēļ Regula (ES) Nr. 231/2012 būtu attiecīgi jāgroza.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 231/2012 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 24. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 354, 31.12.2008., 16. lpp.
   
   
      (2)  OV L 354, 31.12.2008., 1. lpp.
   
   
      (3)  Komisijas 2012. gada 9. marta Regula (ES) Nr. 231/2012, ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas (OV L 83, 22.3.2012., 1. lpp.).
   
      (4)  EFSA Journal 2016;14(5):4490 13. lpp.
   
      (5)  EFSA Journal 2010;8(2):1513, 23. lpp.
   
      PIELIKUMS
      Regulas (ES) Nr. 231/2012 pielikumā ierakstus par pārtikas piedevu metakrilāta bāzes kopolimēru E 1205 groza šādi:
      
                  1)
               
               
                  definīcijas ierakstu aizstāj ar šādu:
                  
                              “Definīcija
                              
                           
                           
                              Metakrilāta bāzes kopolimēru ražo termiski kontrolētā monomēru metila metakrilāta, butila metakrilāta un dimetilaminoetila metakrilāta polimerizācijā, ko izšķīdina propān-2-olā, izmantojot brīvo radikāļu atdeves iniciācijas sistēmu. Par ķēdes modificējošo aģentu izmanto alkilmerkaptānu. Polimēra šķīdumu ekstrudē un granulē vakuumā, lai atdalītu gaistošo komponentu atliekas. Iegūtās granulas pārdod, kādas tās ir, vai maļ (mikronizēšana).”
                           
                        
            
                  2)
               
               
                  ierakstu par daļiņu izmēru aizstāj ar šādu:
                  
                              “Pulvera daļiņu izmērs (izmantojot veido plēvi)
                           
                           
                              < 50 μm vismaz 95 %
                              < 20 μm vismaz 50 %
                              < 3 μm ne vairāk kā 10 %”